ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇതുവരെ ഏകദേശം 173 കോടി വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ഏകദേശം 173 കോടി  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.79 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
ജാതി, മത, വർഗ്ഗ, വർണ്ണ, ദേശ ഭേദമെന്യേ എല്ലാ ഇന്ത്യക്കാരുടെയും അഭിവൃദ്ധി സാധ്യമാകണമെങ്കിൽ തുല്യ അവസരങ്ങൾ പ്രദാനം ചെയ്യേണ്ടത് അനിവാര്യമാണെന്ന് ശ്രീ രാജീവ് ചന്ദ്രശേഖർ
കോരങ്ങാട് അൽഫോൻസ ഇംഗ്ലീഷ് ഹയർസെക്കൻഡറി സ്കൂളിൽ നടന്ന മലബാർ യുവജന സംഗമനം കേന്ദ്ര മന്ത്രി ഉദ്ഘാടനം ചെയ്തു
കോഴിക്കോട്: ഡിസംബർ 30, 2022
പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള ഗവൺമെന്റ് ഇന്ത്യയുടെ ശോഭനമായ ഭാവിയ്ക്കായി എല്ലാ സമൂഹത്തിലെ എല്ലാ വിഭാഗങ്ങളെയും ഒപ്പം ചേർത്ത് പ്രവർത്തിക്കാൻ പ്രതിജ്ഞാബദ്ധമാണെന്ന് കേന്ദ്ര ഇലക്ട്രോണിക്സ്, വിവര സാങ്കേതിക, നൈപുണ്യ വികസന, സംരംഭകത്വ സഹമന്ത്രി ശ്രീ രാജീവ് ചന്ദ്രശേഖർ പറഞ്ഞു. ജാതി, മത, വർഗ്ഗ, വർണ്ണ, ദേശ ഭേദമെന്യേ എല്ലാ ഇന്ത്യക്കാരുടെയും അഭിവൃദ്ധി സാധ്യമാകണമെങ്കിൽ തുല്യ അവസരങ്ങൾ പ്രദാനം ചെയ്യേണ്ടത് അനിവാര്യമാണെന്നും അദ്ദേഹം പറഞ്ഞു.
കോരങ്ങാട് അൽഫോൻസ ഇംഗ്ലീഷ് ഹയർസെക്കൻഡറി സ്കൂളിൽ നടന്ന മലബാർ യുവജന സംഗമം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കേരള കാത്തലിക് യൂത്ത് മൂവ്മെന്റിലെ 5000-ത്തിലധികം അംഗങ്ങളുടെ പങ്കാളിത്തത്തിന് സംഗമം സാക്ഷ്യം വഹിച്ചു.
കേരളത്തിന്റെ വളർച്ചയ്ക്കും വികസനത്തിനും ക്രിസ്ത്യൻ സമൂഹം നൽകിയ സംഭാവനകളെ അനുസ്മരിച്ച മന്ത്രി 2047-ഓടെ വികസിത രാഷ്ട്രമെന്ന ലക്ഷ്യത്തിലേക്കുള്ള യാത്രയിൽ - ഇന്ത്യയുടെ അമൃതകാലഘട്ടത്തിൽ - സുപ്രധാന പങ്കാളികളാണ് ക്രിസ്ത്യൻ സമൂഹമെന്ന് വ്യക്തമാക്കി.
ഒരു ദിവസത്തെ സന്ദർശനത്തിനായി കോഴിക്കോട് എത്തിയ മന്ത്രി കേരളത്തിലെ 20 കലാലയങ്ങളിൽ നിന്നുള്ള വിദ്യാർത്ഥികളുമായും നേരത്തെ സംവദിച്ചു.
പ്രധാനമന്ത്രിയുടെ ഓഫീസ്
നവരാത്രി വേളയിൽ മാ കുഷ്മന്ദയ്ക്കും മാ സ്കന്ദമാതാവിനും പ്രധാനമന്ത്രിയുടെ പ്രാർത്ഥന
പ്രധാനമന്ത്രി ശ്രീ നരേന്ദ്ര മോദി നവരാത്രി വേളയിൽ ഭക്തർക്കായി കുഷ്മന്ദ ദേവിയുടെയും സ്കന്ദമാതാവിന്റെയും അനുഗ്രഹം തേടുകയും ദേവതാ സ്തുതി പങ്കിടുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"ഞങ്ങൾ കുഷ്മന്ദ ദേവിയോട് പ്രാർത്ഥിക്കുകയും ഞങ്ങളുടെ വിവിധ പരിശ്രമങ്ങൾക്ക് അനുഗ്രഹം തേടുകയും ചെയ്യുന്നു. അമ്മയ്ക്കായി സമർപ്പിച്ചിരിക്കുന്ന ഒരു സ്തുതി ഇതാ. ”
(
റോഡ് ഗതാഗത, ഹൈവേ മന്ത്രാലയം
എം-1 യാത്രാ വാഹനങ്ങൾക്ക് 6 എയർബാഗ് നിർബന്ധമാക്കുന്നത് നീട്ടി
ന്യൂ ഡൽഹി: ഡിസംബർ 14, 2022
2022 ജനുവരി 14-ലെ കരട് GSR 16 പ്രകാരം, 2022 ഒക്ടോബർ 1-ന് ശേഷം നിർമ്മിക്കുന്ന M1 വിഭാഗത്തിലെ വാഹനങ്ങളിൽ രണ്ട് വശങ്ങളിലും ടോർസോ എയർ ബാഗുകൾ ഘടിപ്പിക്കണമെന്ന് കേന്ദ്ര ഉപരിതല ഗതാഗത, ദേശീയ പാത മന്ത്രാലയം നിർദ്ദേശിച്ചിരുന്നു. മുൻ നിരയിൽ വശങ്ങളിലായി രണ്ട് എയർ ബാഗുകളും, പിൻ നിരയിൽ വശങ്ങളിലായി രണ്ട് എയർ ബാഗുകളും യാത്രക്കാരായ വ്യക്തികളുടെ സുരക്ഷയ്ക്കായി ഒരുക്കണമെന്നായിരുന്നു നിർദ്ദേശം. വാഹന യാത്രക്കാരുടെ സുരക്ഷ വർധിപ്പിക്കുന്നതിനാണ് ഇക്കാര്യം നിർദേശിച്ചിരുന്നത്. ബന്ധപ്പെട്ട കക്ഷികളിൽ നിന്ന് അഭിപ്രായങ്ങളും നിർദ്ദേശങ്ങളും ക്ഷണിച്ചിരുന്നു.
2022 സെപ്റ്റംബർ 30-ലെ കരട് GSR 751 പ്രകാരം ബന്ധപ്പെട്ട കക്ഷികളിൽ നിന്ന് ലഭിച്ച അഭിപ്രായങ്ങൾ പരിഗണിച്ച്, ഇത് നടപ്പാക്കുന്നത് 2023 ഒക്ടോബർ 1-ലേക്ക് നീട്ടാൻ തീരുമാനിച്ചിട്ടുണ്ട്. മുപ്പത് ദിവസത്തിനുള്ളിൽ അഭിപ്രായങ്ങളും നിർദ്ദേശങ്ങളും ഒരിക്കൽ കൂടി ക്ഷണിക്കുകയും ചെയ്തു. ബന്ധപ്പെട്ടവരിൽ നിന്ന് നേരത്തെ ലഭിച്ച അഭിപ്രായങ്ങളും നിർദ്ദേശങ്ങളും മന്ത്രാലയത്തിന്റെ പരിഗണനയിലാണ്.
സൊസൈറ്റി ഓഫ് ഇന്ത്യൻ ഓട്ടോമൊബൈൽ മാനുഫാക്ചറേഴ്സിൽ  നിന്ന് ലഭ്യമായ വിവരമനുസരിച്ച്, 3,27,730 പാസഞ്ചർ കാറുകളുടെ മൊത്തം പ്രതിമാസ വിൽപ്പന നടക്കുമ്പോൾ, മൊത്തം 55,264 കാറുകൾ അഥവാ 17% മാത്രമേ 6 എയർബാഗുകൾ ഘടിപ്പിക്കുന്നുള്ളൂ.
ഓട്ടോമോട്ടീവ് കോംപോണന്റ് മാനുഫാക്ചറേഴ്സ് അസോസിയേഷന്റെ  ലഭ്യമായ വിവരങ്ങൾ അനുസരിച്ച്, രാജ്യത്തെ നിലവിലെ എയർബാഗ് നിർമ്മാണ ശേഷി 22.7 ദശലക്ഷമാണ്, അടുത്ത വർഷം ഉത്പാദനം 37.2 ദശലക്ഷമായി വർധന പ്രതീക്ഷിക്കുന്നു.
ഓട്ടോമൊബൈൽ, ഓട്ടോമൊബൈൽ ഘടക നിർമ്മാണ വ്യവസായങ്ങൾക്കായി സർക്കാർ വിജ്ഞാപനം ചെയ്ത ഉത്പാദന ബന്ധിത പ്രോത്സാഹന പദ്ധതി  എയർബാഗ് നിർമ്മാണ വ്യവസായങ്ങൾക്ക് പ്രോത്സാഹനം നൽകുന്നു. എയർബാഗിനുള്ള ഇൻഫ്ലേറ്റർ, എയർബാഗ് ഇലക്ട്രോണിക് കൺട്രോൾ യൂണിറ്റ്, എയർബാഗിനുള്ള സെൻസർ എന്നിവ നിർമ്മിക്കാനാണ് പ്രോത്സാഹനം.
ഒരു എയർ ബാഗിന്റെ നിശ്ചിത വില വാഹന മോഡലിനെയും, വിപണി സാഹചര്യങ്ങളെയും ആശ്രയിച്ചിരിക്കുന്നു. എന്നിരുന്നാലും, 4 എയർബാഗുകൾക്കും കൂടി [2 സൈഡ് എയർ ബാഗുകൾക്കും 2 കർട്ടൻ എയർബാഗുകൾക്കും] ഏകദേശ ചെലവ് 6000 രൂപയായിരിക്കും.
കേന്ദ്ര ഉപരിതല ഗതാഗത, ദേശീയ പാതാ മന്ത്രി ശ്രീ നിതിൻ ഗഡ്കരി രാജ്യസഭയിൽ രേഖാമൂലം നൽകിയ മറുപടിയിലാണ് ഇക്കാര്യം അറിയിച്ചത്.
RRTN/SKY
പ്രധാനമന്ത്രിയുടെ ഓഫീസ്
അന്താരാഷ്ട്ര യോഗാ ദിനം : പ്രധാനമന്ത്രി യു എൻ ആസ്ഥാനത്തെ യോഗാ ദിനാഘോഷങ്ങളിൽ പങ്കെടുക്കും
അന്താരാഷ്ട്ര യോഗാ ദിനത്തിൽ ഐക്യരാഷ്ട്ര സഭ ആസ്ഥാനത്ത് നടക്കുന്ന യോഗ ദിനാഘോഷങ്ങളിൽ പങ്കെടുക്കും.
യുഎൻ പൊതുസഭ പ്രസിഡന്റ് സിസബ കൊറോസിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"ഐക്യരാഷ്ട്ര സഭ ആസ്ഥാനത്ത് നടക്കുന്ന അന്താരാഷ്ട്ര യോഗ ദിനാചരണത്തിൽ താങ്കളെ കാണാൻ കാത്തിരിക്കുകയാണ്. താങ്കളുടെ പങ്കാളിത്തം പരിപാടിയെ കൂടുതൽ സവിശേഷമാക്കുന്നു.
നല്ല ആരോഗ്യവും ക്ഷേമവും വർദ്ധിപ്പിക്കുന്നതിൽ യോഗ ലോകത്തെ ഒന്നിപ്പിക്കുന്നു. ഇത് ആഗോളതലത്തിൽ കൂടുതൽ പ്രചാരം നേടുന്നത് തുടരട്ടെ.
-ND-
(
ഷിപ്പിങ് മന്ത്രാലയം
പ്രധാന തുറമുഖ ആശുപത്രികൾ കോവിഡ് കെയർ മാനേജ്മെന്റിനു വേണ്ടി എടുത്ത തയ്യാറെടുപ്പുകൾ മൻസുഖ് മാണ്ഡവ്യ അവലോകനം ചെയ്തു .
ന്യൂഡൽഹി , ഏപ്രിൽ 29,2021
കോവിഡ് -19 ന്റെ രണ്ടാം തരംഗത്തിന്റെ പശ്ചാത്തലത്തിൽ തുറമുഖ ആശുപത്രികളുടെ തയ്യാറെടുപ്പുകൾ അവലോകനം ചെയ്യുന്ന യോഗത്തിൽ തുറമുഖ, ഷിപ്പിംഗ്, ജലപാത സഹമന്ത്രി ശ്രീ മൻസുഖ് മാണ്ഡവ്യ അധ്യക്ഷത വഹിച്ചു.
പോർട്ട് ആശുപത്രികളിലെകോവിഡ് കെയർ മാനേജ്മെന്റെ നിലവിലെ പ്രവർത്തനത്തെ കുറിച്ച് എല്ലാ പ്രധാന പോർട്ടുകളുടെയും മേധാവികൾ യോഗത്തിൽ വിശദീകരിച്ചു.
നിലവിൽ 12 പ്രധാന തുറമുഖങ്ങളിലായി രാജ്യത്തൊട്ടാകെയുള്ള കോവിഡ് പരിചരണത്തിനായി 9 ആശുപത്രികൾ പ്രവർത്തിക്കുന്നുണ്ട്.
422 ഇൻസുലേഷൻ ബെഡ്ഡുകൾ, 305 ഓക്സിജൻ പിന്തുണയുള്ള കിടക്കകൾ , 28 ഐസിയു കിടക്കകളും വെന്റിലേറ്ററുകൾ എന്നിവയാണ് ഇവയുടെ മൊത്തം ശേഷി.
സിഎസ്ആർ ഫണ്ടുകൾ ഉപയോഗിച്ച് അവരുടെ ശേഷിയും സൗകര്യങ്ങളും വർദ്ധിപ്പിക്കാനും വരും ദിവസങ്ങളിൽ കഴിയുന്നത്ര വേഗത്തിൽ അവ പ്രവർത്തനക്ഷമമാക്കാനും പ്രധാന തുറമുഖങ്ങളിലെ എല്ലാ മേധാവികളോടും മന്ത്രി നിർദ്ദേശിച്ചു.
എല്ലാ പ്രധാന തുറമുഖങ്ങളിലും മെഡിക്കൽ ഓക്സിജനുമായി ബന്ധപ്പെട്ട ചരക്കുകൾ വേഗത്തിലും കാര്യക്ഷമമായും കൈകാര്യം ചെയ്യുന്നതിനായി വ്യക്തിപരമായി അവരുടെ നിരീക്ഷണം ആവശ്യമുണ്ടെന്ന് മന്ത്രി എല്ലാ പോർട്ട് മേധാവികളോടും ആവർത്തിച്ചു.
IE
പ്രധാനമന്ത്രിയുടെ ഓഫീസ്
ജി-7 ഉച്ചകോയ്ക്കിടെ യൂറോപ്യൻ കമ്മീഷൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2022 ജൂൺ 27-ന് ജർമ്മനിയിലെ ഷ്ലോസ് എൽമൗവിൽ ജി -7 ഉച്ചകോടിക്കിടെ യൂറോപ്യൻ കമ്മീഷൻ പ്രസിഡന്റ് ഉർസുല വോൺ ഡെർ ലെയ്നുമായി കൂടിക്കാഴ്ച നടത്തി.
2022 ഏപ്രിലിൽ റെയ്സിന ഡയലോഗിനിടെ പ്രസിഡന്റ് വോൺ ഡെർ ലെയന്റെ ഡൽഹി സന്ദർശനത്തെ പ്രധാനമന്ത്രി അനുസ്മരിച്ചു. ഇന്ത്യയും യൂറോപ്യൻ യൂണിയനും തമ്മിലുള്ള വ്യാപാരം, നിക്ഷേപം, ജിഐ കരാറുകൾ എന്നിവ സംബന്ധിച്ച ചർച്ചകൾ പുനരാരംഭിച്ചതിൽ നേതാക്കൾ സന്തോഷം പ്രകടിപ്പിച്ചു. ഡിജിറ്റൽ സഹകരണം, കാലാവസ്ഥാ വ്യതിയാനം ചെറുക്കാനുള്ള പ്രവർത്തനങ്ങൾ, സാങ്കേതികവിദ്യയും നവീകരണവും ഉൾപ്പെടെ വിവിധ മേഖലകളിലെ ഇന്ത്യ-ഇയു ഇടപെടലുകൾ അവർ അവലോകനം ചെയ്തു.
ആഗോള, മേഖലാ തലങ്ങളിലെ സമകാലിക സംഭവവികാസങ്ങളെക്കുറിച്ചും ഇരു നേതാക്കളും കാഴ്ചപ്പാടുകൾ കൈമാറി.
--ND--
(
പ്രധാനമന്ത്രിയുടെ ഓഫീസ്
സെൻട്രൽ വിസ്റ്റയിലെ പ്രതിവാര സാംസ്കാരിക പരിപാടിയായ കലാഞ്ജലിയെ പ്രധാനമന്ത്രി അഭിനന്ദിച്ചു
എല്ലാ വാരാന്ത്യത്തിലും ഡൽഹിയിലെ സെൻട്രൽ വിസ്റ്റ, ഇന്ത്യാ ഗേറ്റിൽ വിവിധ തരത്തിലുള്ള സാംസ്കാരിക പരിപാടികൾ സംഘടിപ്പിക്കുന്ന സാംസ്കാരിക മന്ത്രാലയത്തിന്റെ അതുല്യ സാംസ്കാരിക പരിപാടിയായ കലാഞ്ജലിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അമൃത് മഹോത്സവിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"ഇന്ത്യയുടെ സാംസ്കാരിക വൈവിധ്യത്തിന്റെയും ചടുലതയുടെയും ആഘോഷമായ സെൻട്രൽ വിസ്ത പ്രദേശം സന്ദർശിക്കാനുള്ള ഒരു അധിക കാരണം."
An added reason to visit the Central Vista area...a celebration of India's cultural diversity and vibrancy. https://t.co/5b34f5s9LZ
— Narendra Modi  April 21, 2023
പ്രധാനമന്ത്രിയുടെ ഓഫീസ്
കോവിഡ് മൂലം വരുമാനമുള്ള അംഗത്തെ നഷ്ടപ്പെട്ട കുടുംബങ്ങളെ സഹായിക്കുന്നതിനുള്ള കൂടുതൽ നടപടികൾ കേന്ദ്ര ഗവണ്മെന്റ് പ്രഖ്യാപിച്ചു
കോവിഡ് മൂലം ജീവൻ നഷ്ടപ്പെട്ട, എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷന്റെ കീഴിലുള്ളവരുടെ ആശ്രിതർക്ക് കുടുംബ പെൻഷൻ നൽകും
ഇ ഡി എൽ ഐ പദ്ധതിയ്ക്ക് കീഴിലുള്ള ഇൻഷുറൻസ് ആനുകൂല്യങ്ങൾ വർദ്ധിപ്പിക്കുകയും ഉദാരവൽക്കരിക്കുകയും ചെയ്തു
കുടുംബങ്ങൾ നേരിടുന്ന സാമ്പത്തിക ബുദ്ധിമുട്ടുകൾ ലഘൂകരിക്കാൻ ഈ പദ്ധതികൾ സഹായിക്കും: പ്രധാനമന്ത്രി
കുട്ടികൾക്കായുള്ള പി എം കെയേഴ്സ്- ന് കീഴിൽ പ്രഖ്യാപിച്ച നടപടികൾക്ക് പുറമേ, കോവിഡ് ബാധിച്ച കുട്ടികളുടെ ശാക്തീകരണം, കോവിഡ് മൂലം വരുമാനമുള്ള അംഗത്തെ നഷ്ടപ്പെട്ട കുടുംബങ്ങളെ സഹായിക്കുന്നതിന് കൂടുതൽ നടപടികൾ കേന്ദ്ര ഗവൺമെന്റ് പ്രഖ്യാപിച്ചു. കോവിഡ് മൂലം മരണമടഞ്ഞവരുടെ കുടുംബങ്ങൾക്ക് പെൻഷനും മെച്ചപ്പെട്ടതും ഉദാരവൽക്കരിച്ചതുമായ ഇൻഷുറൻസ് നഷ്ടപരിഹാരവും നൽകും.
തന്റെ ഗവണ്മെന്റ് അവരുടെ കുടുംബങ്ങളോട് ഐക്യദാർഢ്യം പ്രകടിപ്പിക്കുന്നതായി പ്രധാനമന്ത്രി പറഞ്ഞു. ഈ പദ്ധതികളിലൂടെ, അവർ അഭിമുഖീകരിച്ചേക്കാവുന്ന സാമ്പത്തിക ബുദ്ധിമുട്ടുകൾ ലഘൂകരിക്കാനുള്ള ശ്രമങ്ങൾ നടക്കുന്നുണ്ടെന്നും അദ്ദേഹം പറഞ്ഞു.
എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷന് യ്ക്ക് കീഴിലുള്ള കുടുംബ പെൻഷൻ
മാന്യമായ ജീവിതം നയിക്കുന്നതിനും നല്ല ജീവിതനിലവാരം നിലനിർത്തുന്നതിനും കുടുംബത്തെ സഹായിക്കുന്നതിന്, തൊഴിൽ സംബന്ധമായ മരണ കേസുകൾക്കുള്ള ഇ എസ ഐ സി പെൻഷൻ പദ്ധതിയുടെ ആനുകൂല്യം കോവിഡ് മൂലം മരണമടഞ്ഞവർക്കു കൂടി വ്യാപിപ്പിക്കുകയാണ്. അത്തരം വ്യക്തികളുടെ ആശ്രിത കുടുംബാംഗങ്ങൾക്ക് നിലവിലുള്ള മാനദണ്ഡമനുസരിച്ച് തൊഴിലാളിയ്ക്ക് കിട്ടിയിരുന്ന ശരാശരി ദൈനംദിന വേതനത്തിന്റെ 90% ന് തുല്യമായ പെൻഷന്റെ ആനുകൂല്യത്തിന് അർഹതയുണ്ട്. ഈ ആനുകൂല്യം, മുൻകാല പ്രാബല്യത്തോടെ 24.03.2020 മുതൽ 24.03.2022 വരെ ലഭ്യമാകും.
ഇ ഡി എൽ ഐ പദ്ധതിയ്ക്ക് കീഴിലുള്ള ഇൻഷുറൻസ് ആനുകൂല്യങ്ങൾ വർദ്ധിപ്പിക്കുകയും ഉദാരവൽക്കരിക്കുകയും ചെയ്തു. മറ്റെല്ലാ ഗുണഭോക്താക്കൾക്കും പുറമെ, കോവിഡ് മൂലം ജീവൻ നഷ്ടപ്പെട്ട ജീവനക്കാരുടെ കുടുംബങ്ങളെ ഇത് സഹായിക്കും.
പരമാവധി ഇൻഷുറൻസ് ആനുകൂല്യത്തിന്റെ തുക 6 ലക്ഷം രൂപയിൽ നിന്ന് 7 ലക്ഷം രൂപയായി ഉയർത്തി
മിനിമം ഇൻഷുറൻസ് ആനുകൂല്യമായ 2.5 ലക്ഷം രൂപ പുന സ്ഥാപിച്ചു, 2020 ഫെബ്രുവരി 15 മുതൽ മുൻകാല പ്രാബല്യത്തോടെ അടുത്ത മൂന്ന് വർഷത്തേക്ക് ഇത് ബാധകമായിരിക്കും.
കരാർ / കാഷ്വൽ തൊഴിലാളികളുടെ കുടുംബങ്ങൾക്ക് പ്രയോജനപ്പെടുന്നതിനായി, ഒരു സ്ഥാപനത്തിൽ മാത്രം തുടർച്ചയായ തൊഴിൽ എന്ന വ്യവസ്ഥ ഉദാരവൽക്കരിക്കപ്പെട്ടു, മരണത്തിന് മുമ്പുള്ള കഴിഞ്ഞ 12 മാസങ്ങളിൽ ജോലിയിൽ മാറ്റം വരുത്തിയ ജീവനക്കാരുടെ പോലും കുടുംബങ്ങൾക്ക് ആനുകൂല്യങ്ങൾ ലഭ്യമാക്കിയിട്ടുണ്ട്.
ഈ പദ്ധതികളുടെ വിശദമായ മാർഗ്ഗനിർദ്ദേശങ്ങൾ തൊഴിൽ, തൊഴിൽ മന്ത്രാലയം പുറപ്പെടുവിക്കുന്നതാണ് .
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങൾ
(രാജ്യത്ത് കോവിഡ് 19 നെതിരായ മുൻകരുതലിനും വ്യാപനം തടയുന്നതിനും നിയന്ത്രിക്കുന്നതിനുമായി നിരവധി നടപടികളാണ് ഇന്ത്യ ഗവൺമെന്റ് സംസ്ഥാനങ്ങളും കേന്ദ്ര ഭരണ പ്രദേശങ്ങളുമായി ചേർന്ന് നടപ്പാക്കുന്നത്. ഉന്നത തലത്തിൽ സ്ഥിതിഗതികൾ നിരീക്ഷിക്കുകയും പരിശോധിക്കപ്പെടുകയും ചെയ്യുന്നുണ്ട്.
കേന്ദ്ര ആരോഗ്യമന്ത്രി ഡോ ഹർഷ് വർധന്റെ അധ്യക്ഷതയിൽ കേന്ദ്രമന്ത്രിമാരുടെ ഉന്നതതല സമിതി ഡൽഹിയിലെ നിർമാൺ ഭവനിൽ ചേർന്നു. കോവിഡ് 19 നെ പിടിച്ചു നിർത്താനും നിയന്ത്രിക്കാനുമായുള്ള കൂടിയാലോചനകളാണ് മന്ത്രിതല സമിതി നടത്തിയത്. സ്വയ സുരക്ഷാ ഉപകരണങ്ങൾ, എൻ 95 മാസ്കുകൾ, വെന്റിലേറ്ററുകൾ തുടങ്ങിയവയുടെ ലഭ്യതയും ചർച്ചയായി. തദ്ദേശീയമായി സ്വയ സുരക്ഷാ ഉപകരണങ്ങൾ നിർമിക്കുന്ന 30 നിർമാതാക്കൾ രംഗത്തുണ്ട്. അവർക്ക് ഓർഡർ നൽകിയ 1.7 കോടി സ്വയ സുരക്ഷാ ഉപകരണങ്ങളുടെ വിതരണം തുടങ്ങിയതായി യോഗത്തിൽ അറിയിച്ചു. 49,000 വെന്റിലേറ്ററുകൾക്കും ഓർഡർ നൽകി. രാജ്യത്താകമാനമുള്ള പരിശോധന സംവിധാനങ്ങളും, ഹോട്ട് സ്പോട്ടുകളിലേയും രോഗ ബാധിത കേന്ദ്രങ്ങളിലേയും സ്ഥിതിവിവരങ്ങളും, പരിശോധനാ കിറ്റുകളുടെ ലഭ്യതയും, മന്ത്രിതലസമിതി അവലോകനം ചെയ്തു.
ഡോക്ടറുടെ പരിശോധനകുറിപ്പു പ്രകാരമേ ഹൈഡ്രോക്സി ക്ലോറോക്വിൻ ഉപയോഗിക്കാൻ പാടുള്ളുവെന്നും ഹുദയസംബന്ധമായ പ്രശ്നമുള്ളവർക്കും ഹൃദ്രോഗമുള്ളവർക്കും ഈ മരുന്ന് ഹാനികരമാണെന്നും സമിതി വിലയിരുത്തി. രാജ്യത്ത് ആവശ്യത്തിന് ഹൈഡ്രോക്സി ക്ലോറോക്വിന്റെ കരുതൽ ശേഖരം സൂക്ഷിച്ചിട്ടുള്ളതായും യോഗത്തെ അറിയിച്ചു.
സംസ്ഥാനങ്ങളെയും സംസ്ഥാന ആരോഗ്യ വകുപ്പുകളെയും സഹായിക്കാനായി കേന്ദ്ര ആരോഗ്യ കുടുംബ ക്ഷേമ മന്ത്രാലയം വിവിധ തലത്തിലുള്ള വിദഗ്ധസംഘങ്ങളെ വിന്യസിച്ചിട്ടുണ്ട്. കോവിഡ് 19 നിയന്ത്രണത്തിനും ആശുപത്രികളിലെ ഐസിയു, വെന്റിലേറ്റർ സജ്ജീകരണത്തിനും രോഗികളുടെ പരിപാലനത്തിനുമുള്ള സഹായത്തിനാണിത്. ബിഹാർ, രാജസ്ഥാൻ, ഗുജറാത്ത്, കർണാടക, മധ്യപ്രദേശ്, മഹാരാഷ്ട്ര, തമിഴ്നാട്, തെലങ്കാന, ഉത്തർപ്രദേശ് എന്നീ സംസ്ഥാനങ്ങളിലാണ് സംഘങ്ങളെ നിയോഗിച്ചിട്ടുള്ളത്.
കൂടാതെ, ഹൈദരാബാദിലെ സെന്റർ ഫോർ സയന്റിഫിക് ആന്റ് ഇൻഡസ്ട്രിയൽ റിസർച്ച്, സെന്റർ ഫോർ സെല്ലുലാർ ആന്റ് മോളികുലാർ ബയോളജി ലാബുകൾ, ഡൽഹിയിലെ ഇൻസ്റ്റിറ്റ്യൂട്ട് ഓഫ് ജിനോമിക്സ് ആന്റ് ഇന്റഗ്രേറ്റീവ് ബയോളജി എന്നിവിടങ്ങളിൽ നോവൽ കൊറോണ വൈറസിന്റെ ജനിതക വ്യതിയാനങ്ങളും പരിണാമപ്രക്രിയയും മനസിലാക്കാനായി കൂട്ടായ ഗവേഷണം നടത്തുന്നുണ്ട്.
രാജ്യത്ത് ഇതുവരെ 5734 പേർക്കാണ് രോഗബാധ സ്ഥിരീകരിച്ചിട്ടുള്ളത്. 166 പേർ മരിച്ചു. 473 പേർ രോഗവിമുക്തരായി.
കോവിഡ് - 19മായി ബന്ധപ്പെട്ട മാര്ഗനിര്ദേശങ്ങള്, ഉപദേശങ്ങള് എന്നിവയ്ക്ക് https://www.mohfw.gov.in/ വെബ്സൈറ്റ് സ്ഥിരമായി സന്ദര്ശിക്കുക.
കോവിഡ് സംബന്ധമായ സാങ്കേതിക അന്വേഷണങ്ങള്ക്കു technicalquery.covid19[at]gov[dot]in എന്ന ഇ മെയിലിലും മറ്റു ചോദ്യങ്ങള്ക്കു ncov2019[at]gov[dot]in എന്ന ഇ മെയിലിലും ബന്ധപ്പെടാവുന്നതാണ്.
കോവിഡ് - 19 സംശയങ്ങള്ക്ക് കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെ ഹെല്പ് ലൈന് നമ്പര് +911123978046, അല്ലെങ്കില് 1075ല് വിളിക്കുക. സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഹെല്പ് ലൈന് നമ്പറുകളുടെ പട്ടികയ്ക്ക് https://www.mohfw.gov.in/pdf/coronvavirushelplinenumber.pdf.എന്ന ലിങ്ക് സന്ദര്ശിക്കുക.
വിദ്യാഭ്യാസ മന്ത്രാലയം
കോവിഡ് 19 കാലത്തെ സുരക്ഷിത ഓണ്ലൈന് പഠനത്തെക്കുറിച്ച് അവബോധം സൃഷ്ടിക്കാനായി ലഘുപുസ്തകം പുറത്തിറക്കി
ലഘുപുസ്തകം തയ്യാറാക്കിയത് യുനെസ്കോയും എന്.സി.ഇ.ആര്.ടിയും ചേര്ന്ന്
കോവിഡ് കാലത്തെ സുരക്ഷിത ഓണ്ലൈന് അധ്യയനത്തിനുള്ള മാര്ഗനിര്ദ്ദേശങ്ങളടങ്ങിയ ലഘുപുസ്തകം കേന്ദ്ര മാനവ വിഭവശേഷി മന്ത്രി ശ്രീ.രമേഷ് പൊഖ്രിയാല് നിഷാങ്ക് ന്യൂഡല്ഹിയില് പുറത്തിറക്കി. ഇന്റര്നെറ്റ് സുരക്ഷ സംബന്ധിച്ച അടിസ്ഥാന വസ്തുതകള്, അനുബന്ധ കാര്യങ്ങള് എന്നിവയില് അധ്യാപകര്ക്കും വിദ്യാര്ഥികള്ക്കും അവബോധം സൃഷ്ടിക്കുന്നതിനാണ് ലഘുപുസ്തകം തയ്യാറാക്കിയത്. സൈബര് ഇടങ്ങളിലെ വിവിധ ഭീഷണികളില് നിന്ന് വിദ്യാര്ത്ഥികളെ സംരക്ഷിക്കാനുള്ള അറിവുകളും ഈ ലഘുപുസ്തകം പങ്കുവെക്കുന്നു.
നാഷണല് കൗണ്സില് ഓഫ് എഡുക്കേഷണല് റിസര്ച്ച് ആന്റ് ട്രെയിനിംഗും യുണിസെഫിന്റെ ന്യൂഡല്ഹി ഓഫീസും ചേര്ന്നാണ് ലഘുലേഖ തയ്യാറാക്കിയത്.
ഓണ്ലൈന് ക്ലാസുകള് ആരംഭിച്ച പശ്ചാത്തലത്തില് സുരക്ഷിതമായി ഇന്റര് നെറ്റ് ഉപയോഗിക്കാന് വിദ്യാര്ത്ഥികളെസഹായിക്കുന്നതാണു ലഘുപുസ്തകമെന്ന്
കേന്ദ്രമന്ത്രി ശ്രീ. രമേഷ് പൊഖ്രിയാല് പറഞ്ഞു. 5 വയസിനും 11 വയസിനും ഇടയിലുള്ള 71 ദശലക്ഷം വിദ്യാര്ഥികള് ഓണ്ലൈന് സേവനം ഉപയോഗിക്കുന്നുണ്ടെന്നാണു ഗവണ്മെന്റിന്റെ കണക്കുകൂട്ടല്.
വിദ്യാര്ഥികള്ക്ക് സമഗ്രവും സുരക്ഷിതവുമായ വിദ്യാഭ്യാസവും മികച്ച പഠനാന്തരീക്ഷവും ഒരുക്കാന് പ്രതിജ്ഞാബദ്ധമാണെന്ന് യുനെസ്കോ ഡയറക്ടര് എറിക് ഫാള്ട്ട് പറഞ്ഞു. വിദ്യാഭ്യാസ സംവിധാനത്തില് ഞങ്ങളുടെ ഇടപെടല് ഫലപ്രദമാകണമെങ്കില് ഓണ്ലൈന് സുരക്ഷയുമായി ബന്ധപ്പെട്ട കാര്യങ്ങളില് മികച്ച സേവനം ഉറപ്പാക്കേണ്ടതുണ്ടെന്നും സുരക്ഷയൊരുക്കാന് പ്രതിജ്ഞാബദ്ധമാണെന്നും എന്സിഇആര്ടി ഡയറക്ടര് പ്രൊഫ. ഹൃഷികേശ് സേനാപതി പറഞ്ഞു.
http://pibcms.nic.in/WriteReadData/userfiles/Safe%20to%20learn%20_%20English%20.pdf എന്ന ലിങ്കില് ബുക്ക്ലെറ്റ് ലഭ്യമാണ്.
ധനകാര്യ കമ്മീഷൻ
15-ാം ധനകാര്യ കമ്മിഷന് റിസര്വ്വ് ബാങ്ക്, ധനകാര്യസ്ഥാപനങ്ങള് പ്രമുഖ സാമ്പത്തിക വിദഗ്ദ്ധര് തുടങ്ങിയവരുമായി ചര്ച്ച നടത്തും
ശ്രീ. എന്.കെ. സിംഗിന്റെ നേതൃത്വത്തിലുള്ള 15-ാം ധനകാര്യ കമ്മിഷന് ഈ മാസം 8, 9 തീയതികളില്റിസര്വ്വ് ബാങ്ക്ഓഫ്ഇന്ത്യ, ബാങ്കുകള്, ധനകാര്യസ്ഥാപനങ്ങള് തുടങ്ങിയവയുടെ പ്രതിനിധികളുമായിമുംബൈയില്ചര്ച്ച നടത്തും. 15-ാം ധനകാര്യ കമ്മിഷന്റെ കാലയളവില്കേന്ദ്ര, സംസ്ഥാന ഗവണ്മെന്റുകളുടെവായ്പയടുക്കല്സംബന്ധിച്ച് നിലപാടുകള്, പൊതു ധനകാര്യമാനേജ്മെന്റുമായി ബന്ധപ്പെട്ട വിഷയങ്ങള്, സംസ്ഥാനങ്ങളുടെകടബാധ്യത, റിസര്വ്വ് ബാങ്കിന്റെ പക്കലുള്ള അധികമൂലധനം കേന്ദ്ര ഗവണ്മെന്റിന് കൈമാറുന്നത്സംബന്ധിച്ച് ബിമല് ജലാന് കമ്മറ്റിയുടെ റിപ്പോര്ട്ട്മുതലായവിഷയങ്ങള്ചര്ച്ചയില്ഉള്പ്പെടും.
സ്റ്റേറ്റ് ബാങ്ക്ഓഫ്ഇന്ത്യ, ബാങ്ക്ഓഫ് ബറോഡ, ബാങ്ക്ഓഫ്ഇന്ത്യ, ബാങ്ക്ഓഫ്മഹാരാഷ്ട്ര, സെന്ട്രല് ബാങ്ക്ഓഫ്ഇന്ത്യ, യൂണിയന് ബാങ്ക്ഓഫ്ഇന്ത്യ, ആക്സിസ്സ് ബാങ്ക,് ഐ.സി.ഐ.സി. ബാങ്ക്ലിമിറ്റഡ്, കോട്ടക്ക് മഹീന്ദ്ര ബാങ്ക്, യെസ് ബാങ്ക്ലിമിറ്റഡ്, ഐ.ഡി.എഫ്.സി. ഫസ്റ്റ് ബാങ്ക്ലിമിറ്റഡ്, ഐ.ഡി.ബി.ഐ ബാങ്ക്ലിമിറ്റഡ്മുതലായ ബാങ്കുകളുടെ പ്രതിനിധികളുംയോഗത്തില്സംബന്ധിക്കും.
15-ാം ധനകാര്യകമ്മിഷന്റെ പരിഗണനാ വിഷയങ്ങള്സംബന്ധിച്ച് പ്രമുഖ സാമ്പത്തിക വിദഗ്ദ്ധരുമായും കമ്മിഷന് വിശദമായ ചര്ച്ച നടത്തും. ശ്രീ. സൗഗത ഭട്ടാചാര്യ, ശ്രീ. രൂപാ റെഗേ നിറ്റ്സുര, ശ്രീമതി പ്രാച്ചി മിശ്ര, ശ്രീ. സജ്ജീദ്ചെനോയ്, ശ്രീ. നീലകണ്ഠ്മിശ്ര, ഡോ. സമീരന് ചക്രവര്ത്തി, ഡോ. അവധൂത് നദ്കര്ണ്ണി, ശ്രീമതിമാലകാര്വാണിതുടങ്ങിയവരെചര്ച്ചയ്ക്ക് ക്ഷണിച്ചിട്ടുണ്ട്.
ND MRD- 267
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
5 ജി സാങ്കേതികവിദ്യയും COVID-19 ന്റെ വ്യാപനവും തമ്മിൽ ബന്ധമില്ല
5 ജി മൊബൈൽ ടവറുകൾ പരീക്ഷിച്ചതിലൂടെ കൊറോണ വൈറസിന്റെ രണ്ടാം തരംഗമുണ്ടായതായി അവകാശപ്പെടുന്ന നിരവധി സോഷ്യൽ മീഡിയ പ്ലാറ്റ്ഫോമുകളിൽ തെറ്റിദ്ധാരണ പരത്തുന്ന നിരവധി സന്ദേശങ്ങൾ പ്രചരിക്കുന്ന സ്വന്തദേശങ്ങൾ തെറ്റാണെന്നു കേന്ദ്ര വാർത്താവിനിമയ മന്ത്രാലയം അറിയിച്ചു. ഇത്തരം സന്ദേശങ്ങൾ തികച്ചും വാസ്തവവിരുദ്ധവും തെറ്റുമാണ്.
5 ജി സാങ്കേതികവിദ്യയും കോവിഡ് -19 ന്റെ വ്യാപനവും തമ്മിൽ യാതൊരു ബന്ധവുമില്ലെന്നും
ഈ വിഷയത്തിൽ പ്രചരിക്കുന്ന അഭ്യൂഹങ്ങളും വഴി ജനങ്ങൾ തെറ്റിദ്ധരിക്കപ്പെടരുതെന്നും മന്ത്രാലയം വാർത്താക്കുറിപ്പിൽ അഭ്യർത്ഥിച്ചു. 5 ജി സാങ്കേതികവിദ്യയെ COVID-19 മഹാമാരിയുമായി ബന്ധിപ്പിക്കുന്നരാജ്യത്തു് എവിടെയും ആരംഭിച്ചിട്ടില്ല. അതിനാൽ, 5 ജി ട്രയലുകളോ നെറ്റ്വർക്കുകളോ ഇന്ത്യയിൽ കൊറോണ വൈറസിന് കാരണമാകുന്നു എന്ന വാദം അടിസ്ഥാനരഹിതവും തെറ്റായതുമാണ്
മൊബൈൽ ടവറുകൾ വളരെ കുറഞ്ഞ ശക്തിയുള്ള റേഡിയോ ഫ്രീക്വൻസികളാണ് പുറപ്പെടുവിക്കുന്നുത്. മാത്രമല്ല മനുഷ്യരുടേതുൾപ്പെടെയുള്ള ജീവകോശങ്ങൾക്ക് ഏതെങ്കിലും തരത്തിലുള്ള നാശമുണ്ടാക്കാൻ കഴിവില്ല. റേഡിയോ ഫ്രീക്വൻസി ഫീൽഡിനുള്ള  എക്സ്പോഷർ പരിധിക്ക് വാർത്താവിനിമയ വകുപ്പ് മാനദണ്ഡങ്ങൾ നിർദ്ദേശിച്ചിട്ടുണ്ട്, ഇത് ലോകാരോഗ്യ സംഘടനയും,ഇന്റർനാഷണൽ കമ്മീഷൻ ഓൺ നോൺ-അയോണൈസിംഗ് റേഡിയേഷൻ പ്രൊട്ടക്ഷനും  നിർദ്ദേശിച്ചിട്ടുള്ള സുരക്ഷിത പരിധിയേക്കാൾ പത്തു് മടങ്ങ് കർശനമാണ് .
വാർത്താവിനിമയ വകുപ്പ് ഇതിനകം തന്നെ കൈക്കൊണ്ട നടപടികൾ : :
ടെലികോം സർവീസ് പ്രൊവൈഡർമാർ ഈ നിർദ്ദിഷ്ട മാനദണ്ഡങ്ങൾ കർശനമായി പാലിക്കുന്ന തരത്തിൽ നന്നായി ചിട്ടപ്പെടുത്തിയ ഒരു പ്രക്രിയയാണ് വാർത്താവിനിമയ വകുപ്പ്പിന് ഉള്ളത്. എന്നിരുന്നാലും, വകുപ്പ് നിർദ്ദേശിച്ചിട്ടുള്ള സുരക്ഷിതമായ പരിധിക്കപ്പുറം റേഡിയോ തരംഗങ്ങൾ പുറപ്പെടുവിക്കുന്ന ഏതെങ്കിലും മൊബൈൽ ടവറിനെക്കുറിച്ച് ആശങ്കയുള്ള ഏതൊരു പൗരനും, ഇ.എം.എഫ് അളവുകൾ / പരിശോധനകൾക്കായി ഒരു അഭ്യർത്ഥന https://tarangsanchar.gov.in/emfportal- ലെ താരംഗ് സഞ്ചാർ പോർട്ടലിൽ നൽകാം.
രാജ്യരക്ഷാ മന്ത്രാലയം
കാര്ഗില് യുദ്ധത്തിന്റെ ഇരുപതാംവാര്ഷികം സമുചിതമായി ആഘോഷിക്കും
കാര്ഗില് യുദ്ധത്തിന്റെ ഇരുപതാംവാര്ഷികം സമുചിതമായ പരിപാടികളോടെ ഈ വര്ഷം രാഷ്ട്രം ആഘോഷിക്കും. അഭിമാനം, ബഹുമാനം, പ്രചോദനം എന്നീ വികാരങ്ങളോടെയാണ്രാഷ്ട്രംഓപ്പറേഷന് വിജയ് എന്ന പേരില്നടത്തിയ ഈ യുദ്ധ വിജയത്തെ സ്മരിക്കുന്നത്.
അടുത്ത മാസം 25 മുതല് 27 വരെ  ജമ്മു കാശ്മീരിലെ കാര്ഗില്ജില്ലയിലെ ദ്രാസിലും, ന്യൂഡല്ഹിയിലുമാണ്കാര്ഗില്വിജയവുമായി ബന്ധപ്പെട്ട പ്രധാന ആഘോഷപരിപാടികള് സംഘടിപ്പിക്കുന്നത്. ഇതോടനുബന്ധിച്ച് ജൂലൈ ആദ്യവാരംമുതല് രാജ്യവ്യാപകമായിവിവിധ പരിപാടികള്ക്ക്രൂപം നല്കിയിട്ടുണ്ട്.
കാര്ഗില് യുദ്ധത്തില് പങ്കെടുത്ത വിവിധ യൂണിറ്റുകള് യുദ്ധഭൂമിയിലേക്ക് പര്യടനം നടത്തും. ടോലോലിംഗ്, ടൈഗര് ഹില്തുടങ്ങിയവയടക്കം സമുദ്ര നിരപ്പില്നിന്ന് ഏറെ ഉയര്ന്ന പ്രദേശങ്ങളാണിവ.വിവിധ സംസ്ഥാനങ്ങളില് നിന്നുള്ള എന്.സി.സി കേഡറ്റുകള് പങ്കെടുക്കുന്ന 12 ദിവസം നീണ്ടു നില്ക്കുന്ന പ്രത്യേക ദേശീയോദ്ഗ്രഥന ക്യാമ്പ് ലേയില് സംഘടിപ്പിക്കും. ലഡാക് മേഖലയിലെ സ്കൂള്വിദ്യാര്ത്ഥികള്ക്കായി പ്രബന്ധ മത്സരം, ചിത്ര രചനാ മത്സരം എന്നിവയും സംഘടിപ്പിക്കും.
ഓര്ക്കുക, ആഹ്ലാദിക്കുക, ഓര്മ്മ പുതുക്കുക എന്ന പ്രമേയത്തിലാണ് ഇരുപതാംവാര്ഷികാഘോഷ പരിപാടികള് സംഘടിപ്പിച്ചിരിക്കുന്നത്. രക്തസാക്ഷികളുടെത്യാഗസ്മരണകളിലൂടെ അഭിമാനവും ബഹുമാനവും വളര്ത്തുക, കാര്ഗില് യുദ്ധ വിജയത്തില് ആഹ്ലാദിക്കുക, ത്രിവര്ണ്ണ പതാകയുടെമഹിമ സംരക്ഷിക്കാനുള്ള നമ്മുടെ നിശ്ചയദാര്ഡ്യം പുതുക്കുക എന്നിവയാണ് ഇതിലൂടെ ഉദ്ദേശിക്കുന്നത്.
ലഡാക്കിലെ ജനങ്ങള്ക്ക് കാര്ഗില് യുദ്ധ വിജയം ഏറെ പ്രധാനപ്പെട്ടതാണ്. രക്തസാക്ഷികളുടെ ഓര്മ്മയ്ക്കായി മേഖലയില്കൂട്ടയോട്ടം സംഘടിപ്പിക്കും. പ്രദേശത്തെ ജനങ്ങള്ക്കായി അമ്പെയ്ത്ത്, പോളോ മത്സരങ്ങളും സംഘടിപ്പിക്കും. സമുദ്ര നിരപ്പില് നിന്ന് 11500 അടിഉയരെസ്ഥിതിചെയ്യുന്ന ലഡാക്കിലെ എന്.എസ്.ഡി മെമ്മോറിയല് സ്റ്റേഡിയത്തില് ഒരുട്വന്റി 20 ക്രിക്കറ്റ് ച്യാമ്പന്ഷിപ്പും സംഘടിപ്പിക്കും. കരസേന, വ്യോമസേന, ഇന്തോതിബത്തന് ബോര്ഡര് പൊലീസ്, ലഡാക്ക് മേഖലയില് നിന്നുള്ള പ്രാദേശിക ക്ലബ്ബുകള് എന്നിവര്ടൂര്ണ്ണമെന്റില് പങ്കെടുക്കും.
കാര്ഗില്വിജയ ദിവസമായ ജൂലൈ 26 ന് ദ്രാസിലെ കാര്ഗില് യുദ്ധ സ്മാരകത്തില് പുഷ്പചക്രംസമര്പ്പിക്കും.
ന്യൂഡല്ഹിയിലെ ദേശീയ യുദ്ധ സ്മാരകത്തില്നിന്നുള്ള വിജയജ്വാല 11 നഗരങ്ങളും പട്ടണങ്ങളുംചുറ്റി ദ്രാസിലെത്തും. അവിടെ അത് കാര്ഗില് യുദ്ധ സ്മാരകതത്തിലെ നിത്യജ്വാലയുമായിചേരും. ഈ ജ്വാല വഹിക്കുന്ന സംഘംവിവിധ സ്ഥാപനങ്ങളിലെ വിദ്യാര്ത്ഥികളുമായും പ്രമുഖ വ്യക്തികളുമായുംദേശാഭിമാന, വിദ്യാഭ്യാസ പ്രഭാഷണങ്ങള് നടത്തും.
ന്യൂഡല്ഹിയിലെ മനേക്ഷാ സെന്റില്വിരമിച്ച സെനികരെയും നിലവില്സേവനമനുഷ്ഠിക്കുന്ന ഉദ്യോഗസ്ഥരെയും ഉള്പ്പെടുത്തി ചര്ച്ച സംഘടിപ്പിക്കും. ഇതിനു തുടര്ച്ചായിജൂലൈ 27 ന് ഇന്ദിരാ ഗാന്ധി ഇന്ഡോര് സ്റ്റേഡിയത്തില്സാംസ്കാരിക പരിപാടികളുംസംഘടിപ്പിച്ചിട്ടുണ്ട്.
(AM/MRD
പ്രധാനമന്ത്രിയുടെ ഓഫീസ്
കേരളത്തിലെ കനത്ത മഴയെക്കുറിച്ചും മണ്ണിടിച്ചിലിനെക്കുറിച്ചും പ്രധാനമന്ത്രി സംസ്ഥാന മുഖ്യമന്ത്രിയോട് സംസാരിച്ചു
കനത്ത മഴയും ഉരുൾപൊട്ടലും മൂലമുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ നരേന്ദ്ര മോദി കേരളത്തിലെ കനത്ത മഴയുടെയും മണ്ണിടിച്ചിലിന്റെയും പശ്ചാത്തലത്തിൽ മുഖ്യമന്ത്രി ശ്രീ പിണറായി വിജയനോട് സംസാരിച്ചു, സ്ഥിതിഗതികൾ ചർച്ച ചെയ്തു. കേരളത്തിൽ കനത്ത മഴയിലും ഉരുൾപൊട്ടലിലും ജീവഹാനി സംഭവിച്ചതിൽ പ്രധാനമന്ത്രി അഗാധമായ ദുഖവും രേഖപ്പെടുത്തി.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"കേരള മുഖ്യമന്ത്രി ശ്രീ.പിണറായി വിജയനുമായി സംസാരിച്ചു, കേരളത്തിലെ കനത്ത മഴയുടെയും മണ്ണിടിച്ചിലിന്റെയും പശ്ചാത്തലത്തിൽ സ്ഥിതിഗതികൾ ചർച്ച ചെയ്തു. പരിക്കേറ്റവരെയും ദുരിതബാധിതരെയും സഹായിക്കാൻ അധികൃതർ പ്രവർത്തിക്കുന്നുണ്ട്. എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു.
കേരളത്തിൽ കനത്ത മഴയിലും ഉരുൾപൊട്ടലിലും ചിലർക്ക് ജീവൻ നഷ്ടപ്പെട്ടത് ദുഖകരമാണ്. ദുരിതമനുഭവിക്കുന്ന കുടുംബങ്ങൾക്ക് അനുശോചനം അറിയിക്കുന്നു. "
(
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ബ്രിട്ടീഷ് പ്രധാനമന്ത്രി ബോറിസ് ജോൺസണും തമ്മിൽ ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ബ്രിട്ടീഷ് പ്രധാനമന്ത്രി ബോറിസ് ജോൺസണുമായി ഫോണിൽ സംസാരിച്ചു.
ഉക്രൈനിലെ സ്ഥിതിഗതികൾ ഇരു നേതാക്കളും വിശദമായി ചർച്ച ചെയ്തു. ശത്രുത അവസാനിപ്പിച്ച് സംഭാഷണത്തിന്റെയും നയതന്ത്രത്തിന്റെയും പാതയിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന പ്രധാനമന്ത്രി മോദി ആവർത്തിച്ചു. സമകാലിക ലോകക്രമത്തിന്റെ അടിസ്ഥാനമെന്ന നിലയിൽ, അന്താരാഷ്ട്ര നിയമങ്ങളോടും എല്ലാ രാജ്യങ്ങളുടെയും പ്രാദേശിക പൂര്ണ്ണത്വത്തെയും പരമാധികാരത്തെയും മാനിക്കുന്നതിലുള്ള ഇന്ത്യയുടെ വിശ്വാസം അദ്ദേഹം ഊന്നിപ്പറഞ്ഞു..
ഇരു നേതാക്കളും ഉഭയകക്ഷി താൽപ്പര്യങ്ങളുമായി ബന്ധപ്പെട്ട വിഷയങ്ങൾ ചർച്ച ചെയ്യുകയും വ്യാപാരം, സാങ്കേതികവിദ്യ, നിക്ഷേപം, പ്രതിരോധം, സുരക്ഷ, ജനങ്ങൾ തമ്മിലുള്ള ബന്ധം എന്നിവയുൾപ്പെടെ , വിവിധ മേഖലകളിലെ സഹകരണം കൂടുതൽ ആഴത്തിലാക്കുന്നതിനുള്ള സാധ്യതകൾ അംഗീകരിക്കുകയും ചെയ്തു. ഉഭയകക്ഷി സ്വതന്ത്ര വ്യാപാര കരാറിന്മേലുള്ള ചർച്ചകളിലെ അനുകൂലമായ മുന്നേറ്റത്തിൽ പ്രധാനമന്ത്രി മോദി സംതൃപ്തി രേഖപ്പെടുത്തി. കഴിഞ്ഞ വർഷം ഇരു നേതാക്കളും തമ്മിലുള്ള വെർച്വൽ ഉച്ചകോടിയിൽ അംഗീകരിച്ച 'ഇന്ത്യ-യുകെ റോഡ്മാപ്പ് 2030' നടപ്പിലാക്കുന്നതിലെ പുരോഗതിയെയും അദ്ദേഹം അഭിനന്ദിച്ചു.
പരസ്പര സൗകര്യമനുസരിച്ച്, പ്രധാനമന്ത്രി ജോൺസണെ ഇന്ത്യയിലേക്ക് എത്രയും നേരത്തെ തന്നെ സ്വാഗതം ചെയ്യാനുള്ള ആഗ്രഹം പ്രധാനമന്ത്രി അറിയിച്ചു.
-ND-
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര ഗവൺമെന്റ് പെൻഷൻകാർക്കായി 2022 ഒക്ടോബർ 1 മുതൽ ഡിസംബർ 6 വരെ ഫെയ്സ് ഓതന്റിക്കേഷൻ സാങ്കേതികവിദ്യ ഉപയോഗിച്ച് മൂന്ന് ലക്ഷം ലൈഫ് സർട്ടിഫിക്കറ്റുകൾ ലഭ്യമാക്കി
ന്യൂ ഡൽഹി: ഡിസംബർ 14, 2022
കേന്ദ്ര ഗവൺമെന്റ് പെൻഷൻകാർക്കായി 2022 ഒക്ടോബർ 1 മുതൽ ഡിസംബർ 6 വരെ ഫെയ്സ് ഓതന്റിക്കേഷൻ ടെക്നോളജി ഉപയോഗിച്ച് മൂന്ന് ലക്ഷത്തോളം ലൈഫ് സർട്ടിഫിക്കറ്റ് ലഭ്യമാക്കിയതായി കേന്ദ്ര പേഴ്സണൽ, പൊതു പരാതി, പെൻഷൻ വകുപ്പ് മന്ത്രി ഡോ.ജിതേന്ദ്ര സിംഗ് അറിയിച്ചു.മുൻവർഷം ഇത് 72,338 എണ്ണം ആയിരുന്നു .
പെൻഷൻകാർക്ക് ലൈഫ് സർട്ടിഫിക്കറ്റ് സമർപ്പിക്കുന്നതിനായി ഗവൺമെന്റ് 2021 നവംബറിൽ ഫെയ്സ് ഓതന്റിക്കേഷൻ സാങ്കേതികവിദ്യ അവതരിപ്പിച്ചു.
എല്ലാ കേന്ദ്ര പെൻഷൻകാരും ലൈഫ് സർട്ടിഫിക്കറ്റ് നിർബന്ധമായും സമർപ്പിക്കണമെന്ന് ലോക്സഭയിലെ ചോദ്യത്തിന് രേഖാമൂലം നൽകിയ മറുപടിയിൽ ഡോ.ജിതേന്ദ്ര സിംഗ് പറഞ്ഞു. എന്നിരുന്നാലും, ഫെയ്സ് ഓതന്റിക്കേഷൻ നിർബന്ധമല്ലെന്നും പെൻഷൻകാർക്ക് മറ്റ് രീതികളിലൂടെയും ലൈഫ് സർട്ടിഫിക്കറ്റ് സമർപ്പിക്കാമെന്നും അദ്ദേഹം കൂട്ടിച്ചേർത്തു.
കേന്ദ്ര ഗവൺമെന്റ് പെൻഷൻകാരുടെ ലൈഫ് സർട്ടിഫിക്കറ്റ് സമർപ്പിക്കുന്നതിന് ഇന്ത്യ പോസ്റ്റ് പേയ്മെന്റ് ബാങ്ക്  വാതിൽപ്പടി സേവനം നൽകുന്നുണ്ടെന്നും മന്ത്രി പറഞ്ഞു. IPPB അതിന്റെ ദേശീയ ശൃംഖലയായ പോസ്റ്റ് ഓഫീസുകളിലെ 1,36,000-ലധികം ആക്സസ് പോയിന്റുകളെയും 1,89,000-ലധികം പോസ്റ്റ്മാൻ & ഗ്രാമീൺ ഡാക് സേവക്മാർ എന്നിവരുടെ സ്മാർട്ട് ഫോണുകളും ബയോമെട്രിക് ഉപകരണങ്ങളും ഉപയോഗിച്ചാണ് വാതിൽപ്പടി ബാങ്കിംഗ് സേവനങ്ങൾ നൽകുന്നത് .
SKY